Хуршед Иброҳимов

**Хуршед Иброҳимзода** (номи пурра: **Иброҳимзода Хуршед Набӣ**; тав. 19 декабри соли 1982, шаҳри Конибодом, ҶШС Тоҷикистон) — овозхони мусиқии суннатӣ (Шашмақом), дотсент, омӯзгори Консерваторияи миллии Тоҷикистон ба номи Т. Сатторов. Ҳунарпешаи шоистаи Тоҷикистон (2023).

## Зиндагинома
Хуршед Набӣ Иброҳимзода 19-уми декабри соли 1982 дар ҷамоати Пӯлотони шаҳри Конибодом таваллуд шудааст. Соли 1989 ба мактаби миёнаи №25 дохил шуда, соли 2001 хатм намудааст.

### Таҳсилот
Аз соли 1994 то 1999 дар мактаби мусиқии шаҳри Конибодом таҳсил намуда, аз устодон Толибҷон Абдуллоев ва Яҳёҷон Юсупов ихтисоси рубобро омӯхтааст.

Солҳои 2002-2007 дар факултаи санъати Донишгоҳи давлатии Хуҷанд ба номи академик Б. Ғафуров таҳсил намуда, аз устодон Б. Ниёзов, Ҷ. Муродов, А. Ботиров, С. Убайдуллоев, М. Баҳоваддинов ва дигарон нозукиҳои мусиқии суннатиро омӯхтааст.

### Академияи мақом
Хуршед Иброҳимзода ҳамзамон аз соли 2003 то 2007 дар Академияи мақоми Тоҷикистон ҳамчун аспирант таҳсил намудааст. Дар ин даргоҳи ҳунар аз бисёр устодону олимони бузурги тоҷик, аз ҷумла Абдувалӣ Абдурашидов (дарси танбӯр, арӯз ва мусиқӣ), Саттор Фозилов (доиранавозӣ) ва Абдуқодир Маниёзов, Бадриддин Мақсудов, Ҷӯра Ҳошимӣ, Урватулло Тоиров, Боймурод Шарифзода (арӯз, каломи суханварӣ) дарс гирифтааст. Дар Академияи мақом, таҳти сарварии Ҳунарманди халқии ҶТ Абдувалӣ Абдурашидов, Хуршед Иброҳимзода кулли силсилаҳои овозии «Наср»-и мусиқии Шашмақомро иҷро намуда, асосҳои амалию назарии мақомҳоро андӯхтааст.

## Фаъолияти ҳунарӣ

### Фаъолияти омӯзгорӣ ва корӣ
Соли 1997 дар шаҳри Конибодом ба ансамбли наврасони шашмақомсароёни ба номи Боймуҳаммад Ниёзов шомил шуда, аз устоди аввалинаш дар ҷодаи шашмақомсароӣ Шӯҳратҷон Эргашев бисёр сурудҳоро андӯхтааст.

Аз соли 2002 то 2003 дар ансамбли давлатии шашмақомсароёни «Нури Хуҷанд» ба кор қабул шуда, аз Ҳунарманди Иттиҳоди шӯравӣ устод Ҷӯрабек Муродов нозукиҳои мусиқии ниёгонро андӯхтааст.

Аз соли 2011 то имрӯз дар ансамбли давлатии Шашмақоми ба номи Ф. Шаҳобови Кумитаи телевизион ва радиои назди Ҳукумати Ҷумҳурии Тоҷикистон ба ҳайси артисти дараҷаи олӣ кору фаъолият дорад.

Аз соли 2009 дар Консерваторияи миллии Тоҷикистон ба номи Т. Сатторов ҳамчун омӯзгори калон ва аз соли 2014 то 2022 ҳамчун мудири кафедраи сарояндагии анъанавӣ фаъолият кардааст.

Ҳоло дар кафедраи сарояндагии анъанавии консерватория ҳамчун дотсент якчанд шогирдонро аз тахассуси сарояндагии анъанавӣ ва ансамбли сарояндагон дарс медиҳад.

### Эҷодиёт ва иҷрои Шашмақом
Дар Академияи мақом, таҳти сарварии Ҳунарманди халқии ҶТ Абдувалӣ Абдурашидов, Хуршед Иброҳимзода кулли силсилаҳои овозии «Наср»-и мусиқии Шашмақомро иҷро намуда, асосҳои амалию назарии мақомҳоро андӯхтааст.

Ӯ сурудҳои классикӣ ва Шашмақом ба монанди Ушшоқи Содирхон, Чапандози Наво, Насруллоӣ, Ушшоқи Самарқанд, Фурӯғи Ушшоқи Содирхон, Савти Панҷгоҳи Содирхон, Фурӯғи Савти Муҳайяр, Бебокча, Наврӯзи Сабо, Насри Ҳиҷоз, Насри Чоргоҳ, Ироқи Бухоро, Чапандози Гулёр, Чапандози Қаландарӣ ва ғайраро иҷро намуда, дар фонди тиллоии радио сабт кардааст.

Баъди омӯхтан ва иҷро намудани кулли бахши овозии Насри Шашмақом, шаш силсилаҳои нави «Савт»-ро коркард кардааст ва қисме аз ин силсилаҳоро дар фонди тиллоии радио сабт намудааст.

### Номгӯи силсилаҳои таълифшуда
* Силсилаи «Савти Ушшоқ»
* Силсилаи «Савти Ҳусайнӣ»
* Силсилаи «Савти Ҳиҷоз»
* Силсилаи «Савти Чоргоҳи Муҳайяр»
* Силсилаи «Амали Рост»
* Силсилаи «Амали Ироқ»

## Ҷоизаҳо ва унвонҳо
* Соли 2007: Аълочии фарҳанги Ҷумҳурии Тоҷикистон.
* Соли 2008: Барандаи ҷоизаи байналмилалии Грэмми.
* Соли 2011: Медали «Хизмати шоиста».
* Соли 2023: «Ҳунарпешаи шоистаи Тоҷикистон».

## Иштирок дар чорабиниҳои байналмилалӣ ва сафарҳои ҳунарӣ

### Фестивалҳо ва симпозиумҳо
* Соли 2001: Фестивал- озмуни ҷумҳуриявии андалеб «Эҷодиёти халқ», лаурияти озмун.
* Соли 2003: Симпозиуми байналмилалии мақом дар шаҳри Исфара.
* Соли 2009: Фестивал-озмуни «Олами мақом» дар ш. Бокуи ҷумҳурии Озарбойҷон, лаурияти озмун.
* Моҳи августи 2011: Озмуни байналмилалии «Таронаҳои Шарқ» дар ш. Самарқанд, лаурият.
* 06.09.2018: Иштирок дар нахустин форуми байналмилалии мақом дар шаҳри Шаҳрисабзи Ҷумҳурии Ӯзбекистон.
* Моҳи июли соли 2024: Дуюмин форуми байналмилаии мақом дар шаҳри Зомин, вилояти Ҷиззахи Ҷумҳурии Ӯзбекистон, сазовори ҷои аввал.

### Консертҳо ва рӯзҳои фарҳангӣ
* **6–11 октябри соли 2018** — дар доираи Рӯзҳои фарҳанги Ҷумҳурии Тоҷикистон дар Федератсияи Русия (Маскав ва Санкт-Петербург) иштирок намуд;
* **22 октябри соли 2018** — дар барномаи консертии бахшида ба сафари кории Эмомалӣ Раҳмон ба вилояти Суғд бо суруди «Нури Истиқлол» баромад кард;
* **17 декабри соли 2018** — дар маҳфили 55-солагии фаъолияти Зебо Аминзода ширкат варзид;
* **18 январи соли 2019** — сафари корӣ ба Тошканд ва гузаронидани дарси маҳорат дар Консерваторияи Ӯзбекистон;
* **15–22 майи соли 2019** — иштирок дар Рӯзҳои фарҳанги Тоҷикистон дар Чин (Пекин, Сиян);
* **19 майи соли 2021** — консерти яккаи «Баҳори ишқ» дар Филармонияи давлатии Тоҷикистон;
* **Апрел ва майи соли 2023** — консертҳои якка дар шаҳрҳои Панҷакент, Самарқанд ва Тошканд.

### Сафарҳои ҳунарӣ
* Соли 2004: Қирғизистон, Ӯзбекистон, Фаронса, Эрон, Лондон.
* Соли 2005: Испания (Мадрид).
* Соли 2006: ИМА (Техас, Вашингтон, Нъю-Йорк).
* Соли 2009: Озарбойҷон (ш. Боку).
* Соли 2011: Чин, Алҷазоир, Ӯзбекистон, Олмон.
* Соли 2013: Ҳиндустон.
* Соли 2014: Москав.
* Соли 2015: Озарбойҷон (ш. Боку).
* Соли 2016: Туркманистон (рӯзҳои фарҳанги Ҷумҳурии Тоҷикистон).
* Соли 2017: Ӯзбекистон (рӯзҳои фарҳанги Ҷумҳурии Тоҷикистон), Кореяи ҷанубӣ (Сеул).
* Соли 2018: Ӯзбекистон, Руссия (Москав, Санкт-Петербург).
* Соли 2019: Ӯзбекистон, Чин.
* Соли 2021: Фаронса (Париж).
* Соли 2024: Лондон, Қувайт, Эрон.

## Эзоҳ

## Сарчашмаҳо
* Навои тоҷикон дар Шашмақом аст // konibodom.tj
* Маҳфили илмю адабӣ ва фарҳангии Шоири халқии Тоҷикистон Аскар Ҳаким // amit.tj

Гурӯҳ:Сарояндагони Тоҷикистон
Гурӯҳ:Зодагони Конибодом
Гурӯҳ:Мақомсароёни Тоҷикистон
Гурӯҳ:Омӯзгорони Консерваторияи миллии Тоҷикистон